KCE โบรกฯชี้รายได้ปี 65 โต 20% รับปรับราคาสินค้า-แผ่นวงจรพิมพ์ หนุน ชูเป้า 100 บ.
KCE โบรกฯปักหมุดรายได้ปี 65 โต 20% อานิสงส์ปรับราคาขายขึ้น-แผ่นวงจรพิมพ์ หนุน หลังมีคำสั่งซื้อล่วงหน้าครอบคลุมไตรมาส 2/65 แนะนำ “ซื้อ” ราคาเป้าหมาย 100 บ.
KCE โบรกฯปักหมุดรายได้ปี 65 โต 20% อานิสงส์ปรับราคาขายขึ้น-แผ่นวงจรพิมพ์ หนุน หลังมีคำสั่งซื้อล่วงหน้าครอบคลุมไตรมาส 2/65 แนะนำ “ซื้อ” ราคาเป้าหมาย 100 บ.
18 ม.ค. 2565

บริษัทหลักทรัพย์ ฟินันเซีย ไซรัส ระบุในบทวิเคราะห์ กรณีเกี่ยวกับบริษัท เคซีอี อีเลคโทรนิคส์ จำกัด (มหาชน) หรือ KCE โดยคาดการณ์ผลการดำเนินงานในไตรมาส 4 ปี 2564 ว่ามีแนวโน้มทำกำไรสุทธิสูงสุดในรอบ 18 เดือนอยู่ที่ 650 ล้านบาท เติบโต 7.6% เมื่อเทียบกับไตรมาสก่อนหน้า และเติบโต 70.6% เมื่อเทียบกับงวดเดียวกันของปีก่อน  ซึ่งรับปัจจัยการเติบโตของรายได้ แผ่นวงจรพิมพ์ (PCB) เพิ่มขึ้น 12% เมื่อเทียบกับไตรมาสก่อนหน้า สะท้อนให้เห็นถึงความต้องการยังมีอยู่อย่างต่อเนื่อง
ล่าสุดยังได้รับแรงหนุนจากการปรับขึ้นราคาขาย 3% กับลูกค้าตั้งแต่เดือนมกราคม 2565 เพิ่มจากที่เคยปรับขึ้น 5% เมื่อเดือนพฤษภาคม 2564 ที่ผ่านมา ซึ่งเป็นการปรับขึ้นในอัตราที่ต่ำกว่าคู่แข่งในตลาด และยังสะท้อนถึงต้นทุนวัตถุดิบที่ปรับตัวสูงแต่ดีมานด์ยังคงแข็งแกร่ง โดยมีคำสั่งซื้อล่วงหน้าครอบคลุมไตรมาส 2/2565 ซึ่งคาดว่าจะเป็นปัจจัยหนุนเป้ารายได้ปี 2565 โตไม่น้อยกว่า 20% เทียบกับปีก่อนหน้า
ทั้งนี้ คาดการณ์กำไรสุทธิปี 2565 อยู่ที่ 3,300 ล้านบาท เติบโต 35% เมื่อเทียบกับงวดเดียวกันของปีก่อน ยังแนะนำ “ซื้อ” คงราคาเป้าหมาย 100 บาท